钦定古今图书集成/历象汇编/乾象典/第076卷 > 《释名》 > 《释天》
## 钦定古今图书集成/历象汇编/乾象典/第076卷 > 《释名》 > 《释天》

虹，攻也，纯阳攻阴气也。又曰：“蝃𬟽”，其见每于日在西
而见于东。啜饮，东方之水气也。见于西方曰升，朝，日
始升而出见也。又曰，美人阴阳不和，婚姻错乱，淫风
流行，男美于女，女美于男，恒相奔随之时，则此气盛，
故以盛时名之也。

“霓”，啮也。其体断绝，见于非时，此灾气也。伤害于物，如
有所食啮也。